b'\n_START_ARTICLE_\nAbbe-K\xc3\xb6nigova prizma\n_START_PARAGRAPH_\nAbbe-K\xc3\xb6nigova prizma je opti\xc4\x8dna prizma, ki spada med odbojne prizme. Uporablja se v opti\xc4\x8dnih napravah za obra\xc4\x8danje slike._NEWLINE_Imenuje se po nem\xc5\xa1kem fiziku Ernstu Karlu Abbeju (1840 -1905) in nem\xc5\xa1kem optiku Albertu K\xc3\xb6nigu (1871 \xe2\x80\x93 1946).\n_START_SECTION_\nZgradba in delovanje\n_START_PARAGRAPH_\nPrizma je sestavljena iz dveh zlepljenih delov. Svetloba vstopa pod pravim kotom. Na povr\xc5\xa1ini, ki je nagnjena za 30\xc2\xb0 se prvi\xc4\x8d odbije. Naslednji odboj se izvede na delu, ki ga sestavljata dve povr\xc5\xa1ini pod kotom 90\xc2\xb0 (imenujemo ga streha). Za tem nastane \xc5\xa1e en odboj in \xc5\xbearek izstopi zopet pod pravim kotom, slika pa je obrnjena. Smer \xc5\xbearka se ne spremeni (kot pri Porrovi prizmi), kar je za nekatere opti\xc4\x8dne naprave zelo pomembno._NEWLINE__NEWLINE_V\xc4\x8dasih imenujejo prizmo te vrste tudi stre\xc5\xa1na prizma, \xc4\x8deprav obstojajo tudi druge stre\xc5\xa1ne prizme.'